ลัมโบร์กีนี ฮูราแคน

ลัมโบร์กีนี ฮูราแคน (อ่านว่า "อูรากัน") เป็นรถยนต์นั่งสมรรถนะสูง เครื่องยนต์กลางลำท้าย ขับเคลื่อนทุกล้อ (M4)/ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท ลัมโบร์กีนีจากประเทศอิตาลี ฮูราแคนเป็นรุ่นที่มาแทนที่รุ่นกัลลาร์โด ที่ประสบความเป็นสำเร็จในด้านยอดจำหน่ายมากที่สุดของลัมโบร์กีนี ฮูราแคนได้เปิดตัวครั้งแรกในงานเจนีวาออโตโชว์ 2014 และเปิดตัวในไตรมาสที่ 2 ของปี ค.ศ. 2014
ฮูราแคน ได้รับการออกแบบโดย ฟิลิปโป เปอรินี (Filippo Perini) คนเดียวกันกับที่ออกแบบรุ่นอะเวนตาโดร์ ชื่อลงท้าย LP 610-4 นั้นมาจาก แรงม้าจำนวน 640 ตัว และขับเคลื่อนสี่ล้อ ฮูราแคน ได้รับการยกย่องให้เป็น "รถซูเปอร์คาร์แห่งปี ค.ศ. 2014" จากนิตยสาร "ท็อปเกียร์" อีกด้วย
ชื่อ.
ฮูราแคน หรืออ่านว่า "อูรากัน" ในสำเนียงสเปนที่แปลว่า "เฮอร์ริเคน" ได้รับแรงบันดาลใจมาจากชื่อกระทิงสเปนในสนามแข่ง เช่นเดียวกับชื่อรุ่นลัมโบร์กีนีอีกหลายๆรุ่น โดยฮูราแคนมาจากชื่อกระทิงมาจากการแข่งกระทิงของสเปนในปี 1879 และฮูราแคนยังหมายถึงพระเจ้า พระเจ้าแห่งสายลมและไฟของชนเผ่ามายาอีกด้วย
ข้อมูลจำเพาะ.
เครื่องยนต์.
ฮูราแคนยังคงใช้เครื่องยนต์ 5.2 ลิตร ชนิดเครื่องยนตร์ที่ไม่ใช้ระบบอัดอากาศ (N/A) ของออดี้/ลัมโบร์กีนี ชนิด 10 ลูกสูบ (V10) แต่มีการพัฒนาแรงม้าเป็น 602 ตัว (610 PS; 449 kW) มีการวางเครื่องไว้ที่กลางลำท้าย และระบบ เริ่ม-หยุด (Start-stop system) ของเครื่องยนต์ด้วย 
สมรรถนะ.
ฮูราแคน สามารถทำความเร็วสูงสุดได้ที่ 325 กม./ชม. (202 ไมล์/ชม.) และอัตราเร่ง 0-100 กม./ชม. ที่ 3.2 วินาที อัตราเร่ง 0-200 กม./ชม. ที่ 9.9 วินาที เมื่อวัดในน้ำหนักรถเปล่าที่ 1,422 กก. (3,135 lb) 
การผลิต.
ตัวถังทั้งหมดผลิตในโรงงานของออดี ในเมือง Neckarsulm ประเทศเยอรมนี ก่อนจะนำตัวถังไปผลิตขั้นตอนสุดท้ายที่ Sant'Agata Bolognese ซึ่งเป็นโรงงานหลักของค่ายลัมโบร์กีนี
เพียงแค่เดือนแรกที่เปิดตัว ฮูราแคน แอลพี 610-4 ก็ได้ส่งรถให้ลูกค้าไปแล้ว 700 คัน และก่อนที่จะเปิดตัว ก็มีลูกค้ามาสั่งจองล่วงหน้ามากกว่า 1,000 ยอดสั่งจอง
ปรับโฉม (2019).
Huracán EVO / Huracán EVO Spyder.
พ.ศ. 2562 เปิดตัว “Lamborghini Huracán EVO” (ลัมโบร์กินี ฮูราแคน อีโว) ถูกยกให้เป็นไอคอนใหม่ล่าสุดของแบรนด์กระทิงดุ ด้วยเอกลักษณ์เฉพาะที่สามารถเลือกสีที่แตกต่างไม่เหมือนใคร ทั้งการออกแบบสีรถภายในและภายนอก มาพร้อมการตกแต่งภายในที่มีความหรูหรา ด้วย Carbon Forged Composites ที่เป็นเอกสิทธิ์เฉพาะของแบรนด์ลัมโบร์กินี และเรียกว่าเป็นอีกหนึ่งสีสันที่จะพบได้ภายในงาน Geneva Motor Show 2019 นั่นก็คือ รถ Supercar คันใหม่ล่าสุด จากค่าย “ กระทิงดุ “ อย่าง Lamborghini Huracan Evo Spyder รุ่นปรับโฉม ในคราบเวอร์ชัน หลังคาเปิดประทุน
เปิดตัวอย่างเป็นทางการในประเทศไทยในวันที่ 22 มีนาคม พ.ศ. 2562 ในบริษัท Renazzo Motor ในราคา 24,590,000 บาท ซึ่งเป็นรุ่นนำเข้าทั้งคัน
Huracán EVO RWD / Huracán EVO RWD Spyder.
Supercar จากค่ายกระทิงดุมักเปิดตัวรุ่นที่ใช้ระบบขับเคลื่อนสี่ล้อก่อน จากนั้นถึงจะส่งรุ่นขับเคลื่อนล้อหลังตามมา เป็นทางเลือกสำหรับผู้ที่ชื่นชอบประสบการณ์การขับขี่ที่ดิบเถื่อนกว่า ส่วนรุ่นล่าสุดตามสูตรดังกล่าวคือ Lamborghini Huracán EVO RWD มาพร้อมกับขุมพลัง V10 5.2 ลิตร 610 แรงม้า ต่อมา ค่ายกระทิงดุเอาใจผู้ที่ชอบความพยศของสปอร์ตขับหลัง และต้องการเปิดประทุนรับลมไปพร้อมกันด้วย Lamborghini Huracán EVO RWD Spyder หลังคาผ้าใบขับเคลื่อนด้วยเครื่องยนต์ V10 เสริมด้วยระบบป้องกันล้อหมุนฟรีที่ปรับแต่งมาโดยเฉพาะ และหน้าตาที่ออกแบบมาใหม่ให้มีเอกลักษณ์ของตน
เปิดตัวอย่างเป็นทางการในประเทศไทยในวันที่ 16 มีนาคม พ.ศ. 2563 ในบริษัท Renazzo Motor ในราคา 19,800,000 บาท เป็นรถรุ่นนำเข้าทั้งคัน
Huracán Tecnica.
Lamborghini เปิดตัว Huracán Tecnica แทรกกลางระหว่าง EVO RWD ขับเคลื่อนล้อหลัง และ STO ซึ่งจูนมาเพื่อการแข่งโดยเฉพาะ Huracán Tecnica ได้รวมเทคโนโลยีล้ำสมัยของค่ายเพื่อเพิ่มประสิทธิภาพทั้งการขับขี่ในชีวิตประจำวันและในสนามแข่ง สิ่งที่สังเกตเห็นได้ชัดเจนคือรูปลักษณ์ที่มีความพิเศษกว่า Huracán EVO RWD ด้วยพละกำลังที่มากกว่า ชูกจุดเด่นที่น้ำหนักเบาและชุดแอโร่พาร์ทที่ล้ำสมัย ส่วนล้อไดมอนด์คัตลาย Damiso ขนาด 20 นิ้วซึ่งได้แรงบันดาลใจจากรุ่น Lamborghini Vision GT ใช้ร่วมกับยาง Bridgestone Potenza Sport หน้า 245/30 R20 และหลัง 305/30 R20
เปิดตัวอย่างเป็นทางการในประเทศไทยในวันที่ 15 มิถุนายน พ.ศ. 2565 ในบริษัท Renazzo Motor ในราคาเริ่มต้นที่ 22,980,000 บาท เป็นรถรุ่นนำเข้าทั้งคันจากอิตาลี มีลูกค้าเริ่มจองเข้ามาที่ เรนาสโซ มอเตอร์ แล้ว โดยรถพร้อมส่งมอบภายในไตรมาสแรกปี พ.ศ. 2566
รุ่นพิเศษ.
Huracán Evo GT Celebration.
Lamborghini Huracan EVO GT Celebration ตัวพิเศษนี้ ถูกเปิดตัวครั้งแรกที่งาน Monterey Car Week เป็นการนำรุ่น Huracan EVO ขับเคลื่อนสี่ล้อ มาทำการตกแต่งใหม่ ให้ล้อ Forged น้ำหนักเบา แบบ Center Lock ขนาด 20 นิ้ว ตัวถังใช้สีเขียว Verde Egeria Green กับสีส้ม Arancio Aten Orange พร้อมหมายเลข 11 ที่ตัวถัง เหมือนกับในรถแข่ง GT3 EVO ของทีม GRT Grasser ที่ได้รับชัยชนะในรายการแข่ง 24 ชั่วโมง Daytona ต่อเนื่อง 2 ครั้ง ในปี 2018-2019 และการแข่ง 12 ชั่วโมง Sebring ในปี 2019
ด้านสเปคตัวรถยังคงรูปแบบปกติ ไม่ได้ถูกแต่งอะไรเพิ่มเติม โครงสร้างตัวรถใช้อะลูมิเนียมกับคาร์บอนไฟเบอร์ผสมกัน น้ำหนักรถเปล่าอยู่ที่ 1,422 กก. มีการกระจายน้ำหนักที่ 43/57 % ดีไซน์กันชนหน้าใช้ทรง Y-shaped รูปแบบเฉพาะตัวของรุ่นขับสี่ มี Diffuser ท้ายขนาดใหญ่ และสปอยเลอร์แบบตูดเป็ด ทีจัดการแอร์โรไดนามิกได้มีประสิทธิภาพ ระบบเบรกติดตั้ง จานคาร์บอน-เซรามิก มาเป็นมาตรฐาน ด้านหน้าให้มาขนาด 380 มม. ก้ามเบรก 6 สูบ และจานหลังขนาด 356 มม. ก้ามเบรก 4 สูบ
สำหรับห้องโดยสารของ Lamborghini Huracan EVO GT Celebration คันนี้ให้เบาะนั่งแบบ Sport Seat เพื่อการนั่งที่กระชับขึ้น สีสันภายในตกแต่งให้เข้ากับภายนอกตัวรถ อย่างการเดินตะเข็บด้านสีส้มรอบคัน เสริมดุด้วยวัสดุ Corbon Skin แต่ถ้าเฉดสียังไม่ถูกใจ ก็สามารถทำสั่งพิเศษผ่านโปรแกรม Ad Personam ด้านความสะดวกสบาย ยังมีหน้าจอทัชสกรีน HMI ขนาด 8.4 นิ้ว เชื่อมต่อสมาร์ทโฟน รองรับความบันเทิงแบบจัดเต็มเช่นเคย
เครื่องยนต์ของ Lamborghini Huracan EVO GT Celebration ใช้บล็อก V10 ขนาดความจุ 5.2 ลิตร แบบ N/A ระบบน้ำมันหล่อลื่นแบบ Dry sump กระบอกสูบ x ช่วงชัก : 84.5 x 92.8 มิลลิเมตร กำลังอัด 12.7 : 1 รีดกำลังได้สูงสุด 640 แรงม้า ที่ 8,000 รอบ/นาที แรงบิดสูงสุด 600 นิวตัน-เมตร ที่ 6,500 รอบ/นาที อัตราเร่ง 0-100 ใน 2.9 วินาที มีระยะในการเบรก 100-0 กม./ชม. ใน 31.9 เมตร ทำความเร็วสุงสุด 325 กม./ชม. ระบบเกียร์ใช้แบบ 7 สปีด คลัทซ์คู่ LDF และขับเคลื่อนแบบ 4 ล้อ All-Wheel-Drive
สำหรับเจ้า Lamborghini Huracan EVO GT Celebration รุ่นพิเศษนี้ ถูกทำออกมาเพียง 36 คัน และจำหน่ายในตลาดอเมริกาเหนือ เท่านั้น
Huracan STO.
นี่คือซุปเปอร์คาร์ภาคสนามที่สามารถใช้งานได้บนถนน เป็นผลงานจากแผนก Squadra Corse’s โดยได้รับแรงบันดาลใจจากรถแข่ง Lamborghini Huracán Super Trofeo EVO และ GT3 EVO โดยปรับแต่งให้ถูกต้องตามกฎหมายสำหรับการใช้งานบนถนนสาธารณะ
สำหรับ Lamborghini Huracan STO หรือชื่อเต็มๆ ก็คือ Lamborghini Huracan Super Trofeo Onologata จัดเป็นกระทิงดุที่พัฒนาโดยทีมแข่ง Squadra Corse ในเวอร์ชันที่สามารถใช้งานบนท้องถนนได้ ขับเคลื่อนด้วยขุมพลัง V10 ที่สืบทอด DNA มาจาก Huracan Performante ที่เหนือกว่า Huracan EVO โครงสร้างคาร์บอนไฟเบอร์น้ำหนักเบา แอร์โรพาร์ทที่เชื่อมโยงระบบอากาศพลศาสตร์แบบรถแข่ง โดยเฉพาะการสร้างแรงกดในย่านความเร็วสูง เครื่องยนต์ V10 หายใจเองโดยไม่พึ่งพาระบบอัดอากาศ กำลังสูงสุด 640 แรงม้า แรงบิด 565 นิวตันเมตร เป็น Lamborghini ที่มีกำลังแรงม้าต่อน้ำหนักดีที่สุด ด้วยตัวเลข 2.09 กิโลกรัมต่อ 1 แรงม้า อัตราเร่งจาก 0-100 กม./ชม. ใน 3.0 วินาที เบรกจาก 100-0 กม./ชม. ในระยะ 30 เมตร เบรกจากความเร็ว 200 จนหยุดนิ่ง ใช้ระยะเบรกไกล 110 เมตร
ผลงานชิ้นล่าสุดจาก Squadra Corse’s ซึ่งเป็นแผนก Motor Sport ของค่ายกระทิงดุ ตัวรถได้รับแรงบันดาลใจจากรถแข่งที่พิชิตชัยชนะจากรายการ 24 Hour of Daytona 3 สมัย อย่าง Huracán Super Trofeo EVO และ Huracán GT3 EVO นำเอางานวิศวกรรมมาปรับใช้กับ Huracan เวอร์ชันผลิตขายจริง ที่สามารถขับใช้งานได้ทั่วไปบนท้องถนน
เปิดตัวอย่างเป็นทางการในประเทศไทยในบริษัท Renazzo Motor เมื่อวันที่ 18 มกราคม พ.ศ. 2564 ในราคาเริ่มต้นที่ 29,990,000 บาท เป็นรถรุ่นนำเข้าทั้งคัน จากประเทศอิตาลี
Huracán Sterrato.
หลังจากที่ Lamborghini แถลงการณ์เกี่ยวกับผลประกอบการที่ดีที่สุดในไตรมาสที่สาม ก็มีข่าวของการมาของรถซูเปอร์คาร์ของทางค่ายนั้นก็คือรุ่น Sterrato ซึ่งต้องบอกเลยว่าเป็นรุ่นที่สามารถขับลุยฝ่าไปได้ในทุกพื้นที่ไม่ว่าจะเป็นทางออฟโรดก็ตาม และจะเปิดตัวครั้งแรกที่ Art Basel ใน ไมอามี ตั้งแต่วันที่ 1-3 ธันวาคม ที่กำลังจะถึง แต่ยังไม่ชัดเจนว่าจะมีการเปิดตัวออนไลน์ในปลายเดือนนี้หรือต้องรอจนกว่างานแสดงศิลปะที่ไมอามีบีชเสร็จสิ้น Huracan Sterrato จะถูกผลิตจำกัด 1,499 คัน ทั่วโลก โดยเริ่มผลิตตั้งแต่เดือนกุมภาพันธ์ปี พ.ศ. 2566 ขณะที่ราคาของรถไม่ถูกระบุออกมา
เปิดตัวอย่างเป็นทางการในประเทศไทยในบริษัท Renazzo Motor ภายในเครือ Sharich Holdings (ชาริช โฮลดิ้ง) เมื่อวันที่ 14 พฤศจิกายน พ.ศ. 2566 ในราคาเริ่มต้นที่ 26,690,000 บาท เป็นรถรุ่นนำเข้าทั้งคัน จากประเทศอิตาลี ซึ่งถือสิทธิ์ ” Lamborghini Bangkok ” ในการจำหน่าย และให้บริการหลังการขายรถยนต์ Lamborghini แต่เพียงผู้เดียวในประเทศไทย มีโควต้าจำนวนจำกัด 10 คัน ในประเทศไทย !
Huracán LP 640-2 STJ (2567–ปัจจุบัน).
ขุมพลัง V10 แบบไม่มีระบบอัดอากาศจัดว่าเป็นหนึ่งในอัตลักษณ์ของค่ายกระทิงดุ และอยู่คู่ Lamborghini Huracán มานับตั้งแต่เปิดตัวในปี 2014 อย่างไรก็ตาม Supercar รุ่นนี้มาถึงบทสุดท้ายแล้ว โดยจะมีทายาทรุ่นใหม่มารับช่วงต่อในปลายปีนี้ และมาพร้อมกับขุมพลัง Hybrid แบบใหม่ ดังนั้น เพื่อเป็นการส่งท้าย จึงมีการเปิดตัวเวอร์ชั่นพิเศษในชื่อ Lamborghini Huracán STJ จำนวนจำกัด 10 คัน เมื่อวันที่ 10 เมษายน 2024
STJ ย่อมาจาก Super Trofeo Jota รายการแข่ง one-make race ของ Lamborghini สำหรับความพิเศษของ Huracán STJ มาพร้อมกับชุดแต่งรอบคันที่พัฒนาขึ้นโดยทีมแข่ง Lamborghini Squadra Corse ซึ่งมีทั้งครีบรีดอากาศทำจากคาร์บอนไฟเบอร์ และปรับองศาสปอยเลอร์หลังอีก 3 องศา ช่วยสร้างแรงกดได้อีก 10% ส่วนโทนสีนั้นมีให้เลือกสองแบบจับคู่ภายนอกภายในเสร็จสรรพ ออกแบบโดย Lamborghini Centro Stile
แบบแรกจะมากับตัวถังสีเทา Grigio Telesto ส่วนห้องโดยสารมาในสีดำ Nero Cosmus เบาะหุ้ม Alcantara เดินตะเข็บด้ายสีแดง Rosso Alala ส่วนอีกแบบตัวถังมาในสีน้ำเงิน Blu Eliadi ทั้งสองแบบสีตัวถัง ตัดด้วยหลังคาสีดำ Nero Noctis พร้อมคาดลายสีแดง Ross Mars และสีขาว Bianco Isi ทั้งยังมีเพลทติดในห้องโดยสารระบุว่า “1 of 10” พร้อมมีเพลทพิเศษติดฝั่งผู้โดยสาร ระบุข้อความได้ตามที่ลูกค้าต้องการ
ขุมพลังของ Lamborghini Huracán STJ เป็นเครื่องยนต์เบนซิน แบบ V10 กำลังสูงสุด 640 แรงม้า ที่ 8,000 รอบ/นาที แรงบิดสูงสุด 565 นิวตันเมตร ที่ 8,000 รอบ/นาที ส่งกำลังผ่านเกียร์อัตโนมัติแบบ DCT 7 จังหวะ ลงล้อคู่หลัง ช่วงล่างเปลี่ยนไปใช้โช๊คอัพที่พัฒนาจากสนามแข่งปรับได้ 4 ทิศทาง ปิดท้ายกับล้อขนาด 20 นิ้ว น็อตเดี่ยวล็อคกลาง รัดด้วยยาง Bridgestone Potenza Race